stanford-oval/wikipedia huggingface dataset:
ארץ המרדפים
תקופת המרדפים

התקופה שבין מלחמת ששת הימים (1967) לבין ספטמבר השחור (1970) התאפיינה במאבק מתמשך במחבלים ערביים שחדרו לשטחה של ישראל דרך הגבול עם ירדן. בתקופה זו הוקמה חטיבת הבקעה שתפקידה היה להגן על גבולה המזרחי החדש של מדינת ישראל. מאות מחבלים נהרגו ונשבו בעשרות מרדפים בבקעת הירדן, ומנגד גם לצה"ל היו עשרות נפגעים, רבים מהם מפקדי הכוחות בשטח.
כנגד החוליות שהצליחו לחצות את הירדן ולחדור לשטחים שבשליטת ישראל הופעלה במלחמת ההתשה צורת קרב חדשה – המרדף. בשיטת קרב זו הופעלו כוחות ניידים של חי"ר (צנחנים וסיירות) שהשתמשו במסוקים ובזחל"מים. לאיתור המחבלים החודרים נעשה שימוש בקשתות – מכ"ם קרקעי נייד לאיתור תנועת בני אדם. המרדפים התנהלו בתנאי שטח קשים ביותר ולעיתים בתנאי מזג אוויר קשים. לאחר שאותרה חדירת מחבלים, נעו גששים עם הכוחות כדי להמשיך ולעקוב אחרי המחבלים. כשאותרו המחבלים היו כוחות צה"ל מכתרים אותם וקוראים להם להיכנע. אם סירבו היו כוחות צה"ל נכנסים איתם לקרב.
תקופת המרדפים הסתיימה במהלך שנת 1970. באמצע יולי 1970 החל צבא ירדן לפעול ביד חזקה כנגד המחבלים. ב-17 בחודש נלכדו 16 מחבלים בצפון הבקעה. 40 מחבלים הסגירו עצמם לצה"ל, מאימת הצבא הירדני. מאז ועד ספטמבר 1972 לא הייתה בבקעת הירדן אף תקרית משמעותית. חקלאים החלו מעבדים את חלקותיהם בעברו השני של הנהר ללא חשש, ודייגים ישראלים יצאו לדוג בירדן במקומות שקודם לכן לא העזו להתקרב אליהם.
אירועים בולטים

ב-26 ביולי 1968 נהרגו באזור פצאל 8 מחבלים ואחד נפצע ונתפס. בקרב זה נהרגו מפקד חטיבת הבקעה אל"ם אריה רגב וסרן גד מנלה. על שמם נקרא היישוב ארגמן. מחנה אריה ומחנה גדי בבקעה נקראים על שמם.
ב-19 בספטמבר אותה שנה נהרגו חמישה מחבלים שחדרו בגזרת אום-צוץ והצליחו להתרחק כ-14 ק"מ מהירדן, במעלה ואדי שובאש (נחל בזק). בקרב זה נהרגו שישה חיילי צה"ל ובהם סא"ל משה פלס (סטמפל), מפקד גדוד 50. על שמו נקרא בסיס הטירונים של חטיבת כפיר – מחנה פלס.
ב-20 בדצמבר נערך קרב בוואדי קלט נגד חולית מחבלים. 2 מחבלים נהרגו ו-6 נשבו. בקרב נהרג סא"ל צבי עופר מפקד סיירת חרוב. על שמו נקרא מחנה עופר.
ב-11 במרץ 1969 התרחש "מרדף המערה" בו נהרגו שבעה מחבלים ושלושה חיילי צה"ל. המרדף העלה לסדר היום הציבורי את סוגיית המפקדים ההולכים בראש הכוח ובכך חשופים לסיכון גבוה ואת סוגיית טוהר הנשק בהקשר של שימוש המחבלים באזרחים.
בתרבות

ארץ המרדפים היוותה השראה לשירו של ירון לונדון "מירדף", ולשיריו של חיים חפר, "הימים האחרים", "האיש מן הבקעה" ו"יש לי אהוב בסיירת חרוב".
לקריאה נוספת

יצחק ארד (עורך), 1000 הימים – 12 יוני 1967 – 8 אוג' 1970, מטכ"ל – קצין חינוך ראשי וההוצאה לאור של משרד הביטחון, 1971.
משה גבעתי, הישרדות בספטמבר – לקחים מבצעיים ממלחמות ישראל, הוצאת רעות, 2013.
זאב דרורי, אש בקווים – מלחמת ההתשה בחזית המזרחית 1970-1967, הוצאת מערכות-מודן, 2012.
הערות שוליים

↑  דוד שליו, המים העכורים של הירדן, דבר, 3 ביולי 1973
↑  דברים לזכרו מתוך הספר: "עשרים שנות גבורה בישראל", מתוך אתר חטיבת הצנחנים
פסל של סרן גד מנלה, יצירה של נתן רפופורט
אקיהקו הושידה

| --- | --- |
אקיהקו הושידה
אקיהקו הושידה
 לידה:  28 בדצמבר 1968 (בן 55) טוקיו, יפן
 מידע כללי
 בשירות:  אסטרונאוט בשירות הסוכנות היפנית לחקר החלל
 לאום:  יפן יפני
 השכלה:  אוניברסיטת יוסטון  Meikei Gakuen Junior and Senior High School  אוניברסיטת קיו  United World College of South East Asia 
 עיסוק בעבר:  מהנדס מכונות
 תקופת השירות:  1999–הווה (כ־25 שנים)
 זמן שהייה בחלל:  164 ימים, 6 שעות, ו־26 דקות
 מספר פעילות חוץ-רכבית:  4
 זמן שהייה בפעילות חוץ-רכבית:  25 שעות ו־31 דקות
 משימות
 STS-124, סויוז TMA-05M, SpaceX Crew-2
     
 
אַקִיהְקוֹ הושידֶה (ביפנית: 星出彰彦; נולד ב־28 בדצמבר 1968) הוא מהנדס ואסטרונאוט יפני בשירות הסוכנות היפנית לחקר החלל. ב־30 באוגוסט 2012, הושידה הפך לאסטרונאוט היפני השלישי שהלך בחלל.
ביוגרפיה

הושידה נולד בטוקיו, שביפן וגדל בניו ג'רזי. בשנת 1987 הוא סיים את לימודיו התיכוניים בקולג' בסינגפור, השייך לרשת ה-United World Colleges. בשנת 1992 למד באוניברסיטת קיו וקיבל תואר ראשון בהנדסת מכונות ובשנת 1997 קיבל תואר שני בהנדסת אווירונאוטיקה מאוניברסיטת יוסטון.
ביוגרפיה > קריירה

בשנת 1992, הצטרף הושידה ל־NASDA, סוכנות פיתוח החלל הלאומית (כיום: הסוכנות היפנית לחקר החלל) ועבד על פיתוח רכב השיגור H-II במשך שנתיים. בשנת 1999 הוא נבחר על ידי הסוכנות היפנית לחקר החלל כאחד משלושת המועמדים היפנים לתחנת החלל הבינלאומית. הוא החל את תוכנית ההכשרה הבסיסית באפריל 1999 והוסמך כאסטרונאוט בינואר 2001. מאז אפריל 2001, הוא לקח חלק בתוכניות הכשרה מתקדמות ועזר בפיתוח החומרה וההפעלה של החללית H-II Transfer Vehicle והמעבדה היפנית קיבו (אנ').
במאי 2004, הוא השלים סדרת אימוני הנדסת טיסה בחללית סויוז־TMA במרכז גגארין להכשרת קוסמונאוטים שבעיר הכוכבים, מאוחר יותר עבר למרכז החלל ג'ונסון. לאחר הכשרה בנאס"א, הוא שובץ לצוות משימת STS-124 במאי 2008, אחת משלוש המשימות שנשאו עמם רכיבים אל תחנת החלל הבינלאומית על מנת להשלים את בניית המעבדה היפנית קיבו.
לאחר שחזר בהצלחה לכדור הארץ ממשימת STS-124, הושידה העביר הרצאות בפני תלמידים בבתי ספר שונים בארצות הברית אודות משימתו. ב־15 ביולי 2012, הוא חזר שוב לתחנת החלל הבינלאומית על פני החללית סויוז במשימת TMA-05M. הוא היה חבר במשלחת 32 ו-33. במהלך שהייתו, הקליט הושידה את קולו עבור הופעת אורח בסדרת המאנגה היפנית Space Brothers, הפרק שודר ב־4 בנובמבר 2012. תמונות סלפי רבות שצילם במהלך שהייתו בתחנת החלל הבינלאומית הגיעו לרשימות הסלפים הטובים ביותר.
באפריל 2021 הושידה טס לחלל בחללית הדרגון C206 אנדוור במסגרת משימה SpaceX Crew-2. במהלך משימתם בת ששת החודשים הוא היה בין חברי משלחת מס' 65 לתחנת החלל הבין-לאומית בפיקוד שאנון ווקר ולאחר שבוע מונה למפקד הצוות. לאחר סיום פעילות המשלחת הוא היה חלק של משלחת מס' 66 בפיקוד תומא פסקה. במהלך שהות בחלל הוא ביצע פעילות חוץ רכבית באורך של כ-7 שעות.
הערות שוליים

↑  NASA (29 באפריל 2008). "NASA – Preflight Interview: Mark Kelly, Commander". NASA. ארכיון מ-2013-02-03. נבדק ב-31 באוגוסט 2012. {{cite web}}:  (עזרה)
↑  William Harwood (30 באוגוסט 2012). "Spacewalkers run into major snag replacing power unit". Spaceflight Now. ארכיון מ-2013-12-03. נבדק ב-1 בספטמבר 2012. {{cite web}}:  (עזרה)
↑  "Astronaut Hoshide to Record Space Brothers Cameo from Space". Anime News Network. 14 ביולי 2012. ארכיון מ-2013-10-22. נבדק ב-30 באוגוסט 2012. {{cite web}}:  (עזרה)
| --- | --- |
בקרת זהויות :  CiNii: DA18003100  ISNI: 0000 0003 9978 9883  NDL: 001115992  VIAF: 295045247   WorldCat (עם VIAF): 295045247 
הושידה מצלם סלפי במהלך פעילות חוץ־רכבית ב־5 בספטמבר 2012, על רקע השמש.
אסייר אייארמנדי

אסייר אייארמנדי אנדונגי (בספרדית: Asier Illarramendi Andonegi; נולד ב-8 במרץ 1990) הוא כדורגלן ספרדי המשחק בעמדת הקשר בדאלאס.
קריירה > קריירת מועדונים

אייארמנדי נולד במוטריקו שבספרד. הוא גדל במחלקת הנוער של ריאל סוסיאדד ובעונת 2010/2011 הוקפץ לקבוצה הבוגרת. ב-23 בינואר 2011 ערך אייארמנדי את הופעת הבכורה שלו בלה ליגה בהפסד 1–2 לוויאריאל.
בעונת 2012/2013 היה אייארמנדי חלק מרכזי בקבוצה שסיימה במקום הרביעי בלה ליגה שהוביל אותה למוקדמות ליגת האלופות בפעם הראשונה מזה עשר שנים.
ב-12 ביולי 2013 עבר אייארמנדי לריאל מדריד תמורת 38.8 מיליון אירו מה שהפך אותו לשחקן הספרדי היקר ביותר בתולדות הקבוצה, וחתם למשך שש שנים. איירמנדי קיבל את חולצה מספר 24.
ב-26 באוגוסט 2015 חזר אייארמנדי לריאל סוסיאדד, וחתם לשש שנים עבור 16 מיליון אירו.
בז-3 באוגוסט 2023 חתם אייארמנדי בדאלאס מה-MLS.
קריירה > קריירה בינלאומית

אייארמנדי זומן לסגל נבחרת ספרד עד גיל 21 לקראת אליפות אירופה בכדורגל עד גיל 21 - 2013 שהתקיימה בישראל. אייארמנדי היה ממצטייני הטורניר ועזר לנבחרתו לזכות בטורניר. ב-7 ביוני 2017 ערך את הופעתו הבכורה בנבחרת הבוגרת בתיקו 2-2 נגד קולומביה.
ב-9 באוקטובר 2017 פתח במדי נבחרת ספרד במשחק האחרון של קמפיין מוקדמות מונדיאל 2018 נגד נבחרת ישראל בכדורגל שהתקיים באצטדיון טדי, וכבש את השער היחיד בדקה ה-75 בבעיטה חזקה מחוץ לרחבה.
הערות שוליים

↑  מערכת וואלה! ספורט‏, מדריד בטירוף יראמנדי: "הוא הגלאקטיקו השישי", באתר וואלה, 12 ביולי 2013
אסייתים

נערה ממוצא אסייתי
אסייתים הם אנשים שמקורם ביבשת אסיה. עם זאת, השימוש במונח אינו אחיד, ולעיתים הוא מתייחס רק לאנשים שמקורם בחבל ארץ מסוים באסיה. אף על פי שהתיאור מבוסס על מקום מגורים, הוא לרוב נחשב לכזה המתייחס למוצא אתני או גזע.
באנגלו-אמריקה (בעיקר בארצות הברית) המונח "אסייתים" מתייחס בעיקר לאנשים שמוצאם במזרח אסיה ובדרום-מזרח אסיה, אך בבריטניה מתייחס המונח דווקא לאנשים שמוצאם בדרום אסיה. במדינות אחרות (כמו בחלק ממדינות אירופה) המונח מתייחס לאנשים שמוצאם ביבשת אסיה, ללא קשר למיקום ביבשת עצמה. בארצות הברית לא נהוג לכנות "אסייתים" אנשים ממרכז אסיה או מדרום-מערב אסיה.
ראו גם

אמריקאים אסייתים
הערות שוליים

↑  "Asian". Merriam-Webster's Online Dictionary.
↑  United States National Library of Medicine. Medical Subject Headings. 2004. November 17, 2006.: Asian Continental Ancestry Group is also used for categorical purposes.
↑  Aspinall, Peter J. Oxford Journals. Journal of Public Health. 2003. October 26, 2006.
↑  Lee, Sandra S. Mountain, Joanna. Barbara, Koening A. The Meanings of Race in the New Genomics: Implications for Health Disparities Research. Yale University. 2001. October 26, 2006.
↑  National Statistics. Ethnicity. 2005. August 27, 2006
↑  Barnes, Jessica S. and Bennett, Claudett E. The Asian Population: 2000; Census 2000 Brief. 2002. September 1, 2006.
↑  Color Q World. Clarifying the Definition of Asian. 2005. October 1, 2006.
↑  The New Oxford Dictionary of English. 2001. New York: Oxford University Press.
↑  Lee, Sharon M. Population Reference Bureau. Asian Americans Diverse and Growing. 2006. September 10, 2006.
| --- | --- |
בקרת זהויות :  NLI: 987007295761705171  LCCN: sh85008657  NKC: ph117341 
ערך זה הוא קצרמרבנושא אישים ובנושא אסיה. אתם מוזמנים לתרום לוויקיפדיה ו.
אסייר דל הורנו

אסייר דל הורנו (בספרדית: Asier del Horno; נולד ב-19 בינואר 1981) הוא כדורגלן עבר ספרדי-בסקי ששיחק בעמדת המגן השמאלי.
קריירת מועדונים

דל הורנו, נולד בברקלדו שבחבל הבסקים, ספרד התחיל את הקריירה שלו בקבוצת הנוער של אתלטיק בילבאו. ב-9 בספטמבר 2000 ערך את הופעת הבכורה שלו בקבוצה בהפסד 2-0 לדפורטיבו לה קורוניה. ב-16 בפברואר 2002 הבקיע את שער הבכורה שלו בקבוצה בניצחון 1-2 נגד ריאל מדריד.
ביוני 2005 חתם בצ'לסי תמורת 8 מיליון פאונד. ב-27 באוגוסט הבקיע את שער הבכורה שלו בקבוצה בניצחון 0-2 נגד טוטנהאם הוטספר. ב-22 בפברואר 2006 קיבל כרטיס אדום לאחר עבירה על ליונל מסי במשחק בו הפסידה צ'לסי 2-1. בצ'לסי שיחק עונה אחת בה זכה באליפות, שהייתה התואר היחיד בקריירה שלו.
ב-21 ביולי 2006 חתם לשש שנים בוולנסיה תמורת 8 מיליון אירו. בתחילת העונה עבר ניתוח בעקב אכילס וב-3 במרץ 2007 ערך את הופעת הבכורה שלו בקבוצה בניצחון 0-1 נגד סלטה ויגו. ביום האחרון של חלון העברות בקיץ 2007 הושאל לאתלטיק בילבאו עד לסיום העונה. ב-30 בינואר 2010 הושאל לריאל ואיאדוליד עד לסיום העונה. בקיץ 2010 הושאל ללבאנטה עד לסיום העונה שבסיומה חתם על חוזה במועדון. בעונה זו, דל הורנו המשיך לסבול מפציעות שבעקבותן איבד את מקומו בהרכב.
קריירה בינלאומית

ב-3 בספטמבר 2004 דל הורנו ערך את הופעת הבכורה שלו בנבחרת ספרד בתיקו 1-1 נגד סקוטלנד. חודשיים לאחר מכן הבקיע את שער הבכורה שלו בנבחרת בניצחון 0-1 נגד אנגליה. דל הורנו נפצע לקראת מונדיאל 2006 ולא נכלל בסגל הסופי.
לזכותו של דל הורנו גם 4 הופעות בנבחרת חבל הבסקים.
תארים

פרמייר ליג: 2005/2006
מגן הקהילה: 2005
אנטואן-מארי-בנואה בסון

| --- | --- |

 לידה:  14 בספטמבר 1876 פומה, הרפובליקה הצרפתית השלישית צרפת 
 פטירה:  23 ביולי 1969 (בגיל 92) פריז, צרפת צרפת 
 מדינה:  צרפת 
 השכלה:  האקדמיה הצבאית סן-סיר 
 השתייכות:  הצבא הצרפתי צבא צרפת
 תקופת הפעילות:  1897–1940 (כ־43 שנים)
 דרגה:  ז'נרל ד'ארמה
 תפקידים בשירות
 מפקד הדיוויזיה ה-15   מפקד הקורפוס ה-16   מפקד הארמייה השישית   מפקד קבוצת הארמיות השלישית
 פעולות ומבצעים
 מלחמת העולם הראשונה  מלחמת העולם השנייה
 עיטורים
 צלב גדול של לגיון הכבוד 
 
אנטואן-מארי-בנואה בסון (בצרפתית: Antoine-Marie-Benoit Besson;‏ 14 בספטמבר 1876 – 23 ביולי 1969) היה גנרל צרפתי במלחמת העולם השנייה אשר פיקד על קבוצת הארמיות השלישית שהוצבה לאורך נהר הריין ואיישה את קו מאז'ינו.
ביוגרפיה > ראשית חייו

בסון נולד ב-14 בספטמבר 1876 בפומה, והיה בנם של בנדיקטוס בסון, חקלאי וראש העיר של פומה, ומארי דוראן. אחיו הגדול היה קולונל אנטואן בסון, ובנוסף הוא היה דודו של אנטואן פינאי, מדינאי.
בשנת 1895 הוא התגייס לצבא צרפת, ובשנת 1898 הצטרף לרגימנט הזואבים ה-4. ב-29 באוקטובר 1901 בסון התחתן בסלון-דה-פרובנס עם קרוליין מנס, ממנה נולדו לו שני ילדים. בשנת 1905 הוא שירת ברגימנטים של הארטילריה ה-6 וה-13, ולאחר מכן הצטרף לרגימנט השאסורים האפריקניים ה-4. בדצמבר אותה שנה הוא הצטרף לרגימנט הרגלים ה-90, ובשנת 1907 הוא הצטרף לרגימנט הרגלים ה-99. לאחר מכן הוא הצטרף למטה הקורפוס ה-14, ובשנת 1908 הצטרף לרגימנט הרגלים ה-52 והועלה לדרגת קפיטן.
ביוגרפיה > מלחמת העולם הראשונה

במהלך מלחמת העולם הראשונה שירת בסון בתחילה במטהו של מפקד הארמייה החמישית, שארל לנרזאק, ולאחר מכן מונה למפקד רגימנט הרגלים ה-61. בינואר 1917 הוא הועלה לדרגת לוטננט קולונל, ובאוגוסט אותה שנה מונה למפקד רגימנט הזואבים ה-4. במרץ 1918 הוא מונה לראש מטה הקורפוס ה-8, וביוני אותה שנה הוא הועלה לדרגת קולונל.
ביוגרפיה > בין המלחמות

ב-15 ביוני 1919 מונה בסון לראש מטה הקורפוס ה-15, וב-22 ביולי 1922 הוא מונה למפקד רגימנט הרגלים ה-141. ב-21 בדצמבר 1926 הוא הועלה לדרגת ז'נרל דה בריגדה, וב-9 בפברואר 1927 הוא מונה למפקד החטיבה ה-58. ב-4 בפברואר 1931 הוא הועלה לדרגת ז'נרל דה דיוויזיה ומונה למפקד הדיוויזיה ה-15, וב-12 בדצמבר 1933 הוא הועלה לדרגת ז'נרל דה קורפוס ומונה למפקד הקורפוס ה-16. ב-25 במאי 1936 הוא מונה למפקד האזור הצבאי פריז, וב-8 ביולי 1937 הוא הועלה לדרגת ז'נרל ד'ארמה ומונה לחבר במועצת המלחמה העליונה.
ביוגרפיה > מלחמת העולם השנייה ואחריתו

ב-3 בספטמבר 1939 הוא מונה למפקד הארמייה השישית, וב-18 באוקטובר 1939 הוא מונה למפקד קבוצת הארמיות השלישית שכיסתה את קטע קו מאז'ינו לאורך נהר הריין וגבול שווייץ. הוא ופיקודיו נכנעו לאחר ה-25 ביוני כאשר יחידות הפאנצר הגרמניות הגיעו לגבול שווייץ וניתקו את קו מאז'ינו משאר צרפת.
ב-28 ביולי 1940 הוא מונה למנהל ארגון הסיוע לשבויי המלחמה, וב-20 באוגוסט אותה שנה הוא פרש מהצבא. בשנת 1943 הוא פרש מתפקידו בארגון הסיוע לשבויים, וב-23 ביולי 1969 הוא מת בביתו בפריז.
הערות שוליים

↑  "Biography of General Antoine-Marie-Benoit Besson (1876–1969), France".
↑  Georg Zivkovic Army- and Navy-leaders of the world: 1971 - Page 158 1940 6. Armee: Besson, Antoine-Marie-Benoît AG. lX.-X. 1939
| --- | --- |
בקרת זהויות :  Léonore: 33066
אנתוני האוול (שחקן)

| --- | --- |
אין תמונה חופשית
 לידה:  27 ביוני 1971 (בן 53) אזור האגמים, הממלכה המאוחדת 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1999 
 מקום לימודים:  דרמה סנטר לונדון 
 פרופיל ב-IMDb
 
אנתוני האוול (באנגלית: Anthony Howell; נולד ב-27 ביוני 1971) הוא שחקן אנגלי המוכר בעיקר מהופעתו בתפקיד סמל פול מילנר בסדרת הטלוויזיה הבריטית "המלחמה של פויל".
ביוגרפיה

האוול נולד באזור האגמים באנגליה. הוא למד בבית הספר למשחק דרמה סנטר בצפון לונדון. הופעת הבכרה שלו הייתה במחזה "Geometry of Miracles" מאת רוברט לפאג' שהוצג בסיור הופעות עולמי. ב-1999 כיכב במיני-סדרה של ה-BBC "רעיות ובנות" על פי רומן באותו שם מאת אליזבת גסקל. בשנת 2000 הצטרף האוול ללהקה השייקספירית המלכותית בעונת התיאטרון בסטרטפורד-אפון-אייבון, שם שיחק במחזות השייקספיריים "כטוב בעיניכם" בתפקיד אורלנדו, "רומיאו ויוליה" בדמות בנווליו ובתפקיד אנטיפולוס מאפסוס במחזה "קומדיה של טעויות" לצדו של דייוויד טננט.
אחרי שעזב את הלהקה השייקספירית המלכותית ב-2001 שיחק האוול בשלוש סדרות טלוויזיה "Ultimate Force", "הלן וסט", ו"המלחמה של פויל", בה הופיע במשך כמעט עשור לצדם של מייקל קיצ'ן והאניסאקל ויקס.
בחודשים שלא היה בצילומים של "המלחמה של פויל" חזר האוול להופיע בתיאטרון. ב-2005 כיכב במחזה "ולא נותר אף אחד" על פי רומן מאת אגאתה כריסטי בווסט אנד הלונדוני. הוא שיחק בתפקיד הראשי עיבוד של ג'ון פאולס לרומן "אהובת הקצין הצרפתי" שהוצג בסיבוב הופעות בבריטניה בשנת 2006. ב-2008 הופיע האוול בהפקה של תיאטרון פרימוורה למחזה "Jingo: A Farce of War" מאת צ'ארלס ווד בתיאטרון פינבורו בלונדון, ואחר כך השתתף בסיבוב הופעות עם להקתו של פיטר הול בעיבוד לרומן "דיוקנה של גברת" מאת הנרי ג'יימס ובמחזה "בית בובות" מאת איבסן.
ב-2010 שיחק האוול בתפקיד גורדון ויי בעיבוד הטלוויזיוני של ה-BBC לספרי "דירק ג'נטלי" (אשר היה מבוסס באופן חופשי על ספריו של דאגלס אדמס). עוד באותה שנה הצטרף לתיאטרון שייקספיר גלוב והופיע במחזה "הנרי השמיני", ובהפקת הבכורה של המחזה "אן בולין" מאת הווארד בנטון בתפקיד הנרי השמיני הצעיר לצדה של מירנדה רייסון ששיחקה בדמות אן. השניים הופיעו באותם תפקידים שנה לאחר מכן בתיאטרון הגלוב. ב-2012 גילם האוול את טריגורין בעיבוד חדש של אניה רייס של המחזה "השחף" מאת צ'כוב בתיאטרון סאות'ארק פלייהאוס.
האוול השתתף בעונה השנייה של הסדרה "מר סלפרידג'" וגילם את ג'ין ניוהאוס השוקולטייר הבלגי.
ב-2013 הופיע האוול בסדרה "דרקולה" שצולמה בבודפשט, סדרה של NBC בכיכובו של ג'ונתן ריס מאיירס. ב-2014 השתתף האוול במשחק וידאו "Castlevania: Lords of Shadow 2", ושיחק בתפקיד דרקולה בטכניקה של לכידת תנועה. עוד שיחק בדמות כריסטופר סמואלס במשחק הווידאו "Alien: Isolation".
בעונת התיאטרון של קיץ 2014 ו-2015 הופיע האוול בתיאטרון הגלוב בלונדון, בתפקיד קסיוס במחזה "יוליוס קיסר" מאת שייקספיר, ובדמות בישוף סנטה קרוז במחזה "הכפירה שבאהבה" מאת הלן אדמונדסון.
ב-2017 שיחק האוול בתפקיד קליף בסרט האימה "Widow's Walk".
תיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 1998 | ההבטחה מאת אלכסיי ארבוזוב | The Promise | מאראט |  |
| 1998 | מחזה מאת רוברט לאפאג' | The Geometry of Miracles | וס פיטרס | Ex Machina |
| 2000 | רומיאו ויוליה | Romeo and Juliet | בנווליו | הלהקה השייקספירית המלכותית |
| 2000 | קומדיה של טעויות | The Comedy of Errors | אנטיפולוס מאפסוס | הלהקה השייקספירית המלכותית |
| 2002 | כטוב בעיניכם | As You Like It | אורלנדו | הלהקה השייקספירית המלכותית |
| 2005 |  | The Lifeblood | סר תומאס גורג' | פסטיבל אדינבורו, ריברסייד סטודיוס לונדון |
| 2005–2006 | ולא נותר אף אחד, אגאתה כריסטי | And Then There Were None | לומברד | תיאטרון גילגוד, לונדון |
| 2007 | אהובת הקצין הצרפתי מאת ג'ון פאולס | The French Lieutenant's Woman | צ'ארלס וילסון | עיבוד לתיאטרון: מארק הילי |
| 2008 |  | Jingo: A Farce of War | איאן | תיאטרון פינבורו, לונדון |
| 2008 | דיוקנה של גברת מאת הנרי ג'יימס | Portrait of a Lady | ראלף | מחזה מאת ניקי פריי, הוצג יחד עם "בית בובות" בתיאטרון המלכותי בבאת' ובסיבוב הופעות |
| 2008 | בית בובות מאת הנריק איבסן | A Doll's House | קרוגסטאד | הוצג יחד עם "דיוקנה של גברת" בתיאטרון המלכותי בבאת' ובסיבוב הופעות |
| 2010 | הנרי השמיני | Henry VIII | הדוכס מבקינגהאם | תיאטרון הגלוב, לונדון |
| 2010–2011 | אן בולין מאת הווארד ברנטון | Anne Boleyn | הנרי השמיני | תיאטרון הגלוב, לונדון |
| 2012 | השחף מאת אנטון צ'כוב | The Seagull | טריגורין | סאות'ארק פלייהאוס, לונדון |
| 2014 | יוליוס קיסר | Julius Caesar | קסיוס | תיאטרון הגלוב, לונדון |
| 2015 | הכפירה שבאהבה מאת הלן אדמונדסון | The Heresy of Love | בישוף סנטה קרוז | תיאטרון הגלוב, לונדון |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 | רעיות ובנות | Wives and Daughters | רוג'ר המלי | מיני-סדרה |
| 2001 | הלן וסט | Helen West | דינסדייל קוטון | סדרת טלוויזיה (2 פרקים) |
| 2001 |  | Swallow | ד"ר מקס סטוקס | סדרת טלוויזיה (3 פרקים) |
| 2002 | נערת בולין האחרת | The Other Boleyn Girl | ויליאם קארי | סרט טלוויזיה |
| 2002 |  | Ultimate Force | סם לאונרד | בפרק "The Killing House" |
| 2002–2010 | המלחמה של פויל | Foyle's War | פול מילנר | סדרת טלוויזיה (21 פרקים) |
| 2003 | הוקינג | Hawking | המלט | סרט טלוויזיה |
| 2010 | דירק ג'נטלי | Dirk Gently | גורדון ויי | סדרת טלוויזיה (פרק אחד) |
| 2013 | דרקולה | Dracula | לורד לורנט | סדרת טלוויזיה (3 פרקים) |
| 2013 | מר סלפרידג' | Mr Selfridge | ג'ין נויהאוס | סדרת טלוויזיה (פרק אחד) |
| 2013 | שטלנד | Shetland | פיטר לטימר | סדרת טלוויזיה (2 פרקים) |
| 2015 |  | Crossing Lines | נייג'ל סיינט קלר | בפרק "Lost and Found" |
| 2015 | אתה אני והאפוקליפסה | You, Me and the Apocalypse | האב כריסטוף | סדרת טלוויזיה (3 פרקים) |
| 2016 | מדיצ'י | Medici | פרנצ'סקו | 3 פרקים |
| 2019 | לות'ר |  |  |  |
| 2024 | הטעות כולה שלך (אנ') | Fool Me Once | כריסטופר סויין | 2 פרקים |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2015 | האישה בזהב | Woman in Gold | קצין אוסטרי |  |
| 2017 |  | Widow's Walk | קליף |  |
| 2024 |  | Dragonkeeper |  | דיבוב |
פילמוגרפיה > משחקי וידאו

| שנה | שם | תפקיד | הערות |
| --- | --- | --- | --- |
| 2014 | Castlevania: Lords of Shadow 2 | ויקטור | קול |
| 2014 | Alien: Isolation | סמואלס | קול |
| 2014 | Dragon Age: Inquisition | גספר דה שאלון | קול |
| 2015 | Grey Goo | סינגלטון | קול |
הערות שוליים

↑  "Twitter". נבדק ב-3 ביולי 2014. {{cite web}}:  (עזרה)
↑  "Friends of Drama Centre London". אורכב מ-המקור ב-2017-09-07. נבדק ב-5 ביולי 2014. {{cite web}}:  (עזרה)
↑  "Official Site of Ex Machina, Geometry of Miracles". אורכב מ-המקור ב-2017-09-07. נבדק ב-5 ביולי 2014. {{cite web}}:  (עזרה)
↑  "BBC, The French Lieutenant's Woman". נבדק ב-5 ביולי 2014. {{cite web}}:  (עזרה)
↑  "Finbourough Theatre, Jingo". נבדק ב-5 ביולי 2014. {{cite web}}:  (עזרה)
↑  "Shakespeare's Globe, Anne Boleyn [2010]". נבדק ב-5 ביולי 2014. {{cite web}}:  (עזרה)
↑  "Shakespeare's Globe, Anne Boleyn [2011]". נבדק ב-5 ביולי 2014. {{cite web}}:  (עזרה)
↑  "Mr Selfridge". 31 במרץ 2013. נבדק ב-26 בספטמבר 2016 – via IMDb. {{cite web}}:  (עזרה)
↑  "Dracula, Filming Locations". נבדק ב-5 ביולי 2014. {{cite web}}:  (עזרה)
↑  "Widow's Walk | a ghost story set in Suffolk". Widow's Walk | a ghost story set in Suffolk. נבדק ב-2017-07-28.
↑  "The Artists Partnership, Actor Deatails". נבדק ב-5 ביולי 2014. {{cite web}}:  (עזרה)
↑  "British Universities Film & Video Council". נבדק ב-5 ביולי 2014. {{cite web}}:  (עזרה)
↑  "Edinburgh Guide, Festival 2005". אורכב מ-המקור ב-2017-09-07. נבדק ב-5 ביולי 2014. {{cite web}}:  (עזרה)
↑  "British Theatre Guide, Portrait of a Lady". נבדק ב-5 ביולי 2014. {{cite web}}:  (עזרה)
↑  "The Portrait of a Lady/A Doll's House". נבדק ב-5 ביולי 2014. {{cite web}}:  (עזרה)
↑  "Shakespeare's Globe, Henry VIII [2010]". נבדק ב-5 ביולי 2014. {{cite web}}:  (עזרה)
↑  "Shakespeare's Globe, Julius Caesar [2014]". נבדק ב-5 ביולי 2014. {{cite web}}:  (עזרה)
↑  "Shakespeare's Globe, The Heresy of Love". נבדק ב-23 באוגוסט 2015. {{cite web}}:  (עזרה)
| --- | --- |
בקרת זהויות :  BnF: cb169076524 (data)  ISNI: 0000 0000 7910 9324  LCCN: no2004122917  SUDOC: 203894367  VIAF: 95120311   WorldCat (עם VIAF): 95120311
אנטואן שלחת

| --- | --- |
אין תמונה חופשית
 לידה:  1956 (בן 68 בערך) 
 מדינה:  ישראל 
 שפות היצירה:  עברית 
 
אנטואן שלחת (בערבית: أنطـوان شلحـت; נולד ב-1956) הוא מבקר ספרות, מתרגם, מחזאי ועיתונאי ערבי-ישראלי.
ביוגרפיה

ב-1977 החל לעבוד כמשכתב בעיתון "אל-איתיחאד". בהמשך עבר לכתוב ביקורות ספרות ותיאטרון. לאחר מספר שנים מחוץ לעיתון שב ב-1999, ועד 2001 שימש ממלא מקום העורך הראשי. בשנים 2001-2004 עבד בעיתון "פסל אל-מקאל" של תנועת בל"ד.
שלחת כתב שני מחזות בערבית. הראשון, משנת 1991, נקרא "עאמוד אלכהרבא" ("עמוד החשמל"), השני משנת 2005 נקרא "מראיא" ("מראות").
שלחת משמש כחבר מערכת בכתב העת "משארף", הוא גם עובד במסגרת "מדאר", המרכז הפלסטיני ללימודים ישראלים שמרכזו ברמאללה, ערך תרגומים רבים של כותבים ישראלים מעברית לערבית. חבר בהנהלת מרכז "אעלאם", ארגון תקשורת ערבי-פלסטיני בישראל.
לקראת סוף שנת 2005 קיבל שלחת צו מאת שר הפנים האוסר עליו לצאת את ישראל עד סוף 2005. אחר כך הוציא ראש הממשלה אהוד אולמרט צו נוסף שאסר עליו לצאת עד סוף 2006. הצו ניתן על סמך תקנות ההגנה (שעת חירום) ומחשש ששלחת ייצור קשר עם גורמים עוינים. שלחת עתר בנושא לבג"ץ באמצעות מרכז עדאלה, וצירף חוות דעת של סמי מיכאל ופרופסור ששון סומך. בדיון בעתירה שהתקיים בבג"ץ ב-27 במרץ 2006 האזינו השופטים, בראשות השופט אהרון ברק, לטענות נציג השב"כ מאחורי דלתיים סגורות, לאחר שהעותרים הוצאו מהאולם, בלי שניתנה אפשרות לשלחת או לעורך דינו לדעת מה נטען. העותרים משכו את עתירתם כדי למנוע הסבת נזק כלשהו למר שלחת על ידי אשרור המצג הסודי של השב"כ באמצעות פסיקת בג"ץ.
חיים אישיים

שלחת נשוי ואב לשלושה ילדים, מתגורר בעכו.
תרגומים מעברית לערבית

עמוס קינן, הדרך לעין חרוד, 1983.
ישעיהו ליבוביץ, עם, ארץ, מדינה, 1986.
ק. צטניק, העימות, 1991.
פאול קור כספיון, הדג הקטן (ספור לילדים), 1999.
יהושע סובול, גטו (מחזה), 2000.
חנוך לוין, מלכת אמבטיה (מחזה), 2000.
בני מוריס, תיקון טעות - יהודים וערבים בארץ ישראל 1936 - 1956.
עמוס עוז, סיפור על אהבה וחושך.
הערות שוליים

↑  יואב שטרן, נאסר על העיתונאי אנטואן שלחת לצאת מישראל, באתר הארץ, 28 בדצמבר 2005
↑  יואב שטרן, המתרגם של עמוס עוז הוא "סכנה ביטחונית", באתר הארץ, 28 בינואר 2006
↑  ענת באלינט, עצומה נגד איסור היציאה מהארץ לסופר אנטואן שלחת, באתר הארץ, 27 באפריל 2006
↑  בג"ץ נכנע לתכתיבי השב"כ בעניין הצו המונע מהסופר אנטואן שלחת לצאת מהמדינה לתקופה של 12 חודשים, באתר עדאלה, 19 באפריל 2006
| --- | --- |
בקרת זהויות :  NLI: 987007302943105171  LCCN: n89634032  SUDOC: 124741312  VIAF: 11452964   WorldCat (עם VIAF): 11452964
אספא ווסן

אספא ווסן
אספא ווסן (1916–1997), בנו של הקיסר היילה סלאסי הראשון ושל אשתו הקיסרית מנן אספאו. הוכרז בשנת 1989 כקיסר אמהה סלאסי הראשון מאתיופיה בגלות.